text: өсек, үсек іле алабындағы өзен. жетісу облысының панфилов ауданының жерімен ағады. ұзындығы 164 км, су жиналатын алабы 1970 км2. жетісу (жоңғар) алатауының оңтүстік сілемдері тоқсанбай, тышқантау жоталарындағы мұздықтардан басталып ілеге құяды. аңғары жоғары және орта бөлігінде таулы жерлермен ағады. ағыны қатты, суы мол. жылдық орташа су ағымы талды ауылы тұсында 15,7 м3/с. өзен бойындағы балшығының емдік қасиеті бар. алабы жайылым.